**སྤྱི་ལོ་ ༢༠༡༨ ལོའི་སོ་ཁའི་སློབ་དུས་ཆོས་རྒྱུགས།**

**འབྲུག་རྒྱལ་འཛིན་གཙུག་ལག་སློབ་སྡེ།**

**སྤ་རོ་ཤེས་རིག་མཐོ་རིམ་སློབ་གྲྭ།**

**སྦྱོང་ཚན:** DZG 403(འབྲི་ནི་དང་ལྷག་ནི།) **ལས་རིམ:** གཙུག་ལག་གཞི་རིམ་ཆུང་བ།(རྒྱང་འབྲེལ་ཤེས་ཡོན)

**ལོ་རིམ་:** ལོ་ངོ་བཞི་པ།

དུས་ཡུན་ཆུ་ཚོད་ ༣། སྐུགས་བསྡོམས་ ༡༠༠།

**སྤྱིར་བཏང་བཀོད་རྒྱ།** དྲི་ཤོག་འདི་ནང་ དྲི་བ་ སྡེ་ཚན་ ཀ་ ཁ་ ག་ ང་ ཅ་ ཆ་བཅས་སྡེ་ཚན་དྲུག་ཡོད། ལན་འབྲི་ནི་འགོ་མ་བཙུགས་པའི་ཧེ་མར་ དུས་ཡུན་སྐར་མ་ ༡༥ གི་རིང་ལུ་ དྲི་བ་ཚུ་ ལེགས་ཤོམ་འབད་ལྷག ཁྱོད་ལུ་དྲི་བའི་ལན་ འབྲི་ནིའི་དོན་ལུ་དུས་ཡུན་ཆུ་ཚོད་ ༣ ཐོབ། དྲི་བའི་ལན་ཚུ་ མཐོ་རིམ་སློབ་གྲྭ་ནང་ལས་སྤྲོད་ཡོད་པའི་ ལན་ཤོག་འདི་གུ་བྲིས། ལན་འབྲི་ནི་འགོ་མ་

བཙུགས་པའི་ཧེ་མར་ དྲི་བའི་བཀོད་རྒྱ་ཚུ་དྲནམ་བཏོན་ཏེ་ལྷག ལན་འབྲི་ནི་འགོ་བཙུགས་ཞིནམ་ལས་ དྲི་བ་དྲི་ནི་དང་བློ་སླབ་ནི་ ཕར་ཚུར་སྤར་ནི་ཚུ་ ག་ཅི་ཡང་འབད་མི་ཆོག དྲི་བའི་བཀོད་རྒྱ་དང་འཁྲིལ་ཏེ་ དྲི་བའི་ལན་ཚུ་ བྲིས་མ་བྲིས་དབྱེ་དཔྱད་འབད་ཞིནམ་ལས་མ་གཏོགས་ ཆོས་རྒྱུགས་ཁང་ལས་ཕྱི་ཁར་འཐོན་འགྱོ་ནི་མི་འོང་།

**སྡེ་ཚན་ཀ་པ། (སྐུགས་20)**

**དྲི་བ་དང་པ།** འབྲི་ནི་དང་ལྷག་ནི། **(༢x༡༠=༢༠)**

**བཀོད་རྒྱ།** འོག་གི་ས་སྟོང་ནང་ལུ་ཨིན་རྟགས ()དང་ མེན་རྟགས(X)བཀལ།

**དྲན་གསོ།** ལན་ཤོག་ནང་ལུ་ དྲི་བའི་ཨང་གྲངས་འབྲི་ཞིནམ་ལས་ ཨིན་རྟགས་དང་ མེན་རྟགས་བཀལ་དགོ།

༡) འབྲི་ནི་ཟེར་མི་འདི་ རང་གི་སེམས་ཁར་མནོ་བའི་ཚིག་དོན་ཚུ་ ཡིག་ཐོ་ལུ་ཕབ་སྟེ་ བྲིས་མི་ཅིག་ལུ་གོཝ་ཨིན།

2) ཚིག་གི་གཅད་མཚམས་མེད་པར་ ཡི་གུ་ཤར་ར་ར་འབད་ ལྷག་མི་འདི་ལུ་ ཚིག་མཚམས་བཅད་དེ་ལྷག་ནི་ཟེར་གོཝ་ཨིན།

3) སྡེབ་སྦྱོར་ཅན་གྱི་ཡི་གུ་ཟེར་མི་འདི་ གནམ་མཁའ་ལས་ཕར་ འཛུབ་མོ་དཔག་སྟེ་བྲི་མི་འདི་ལུ་སླབ་ཨིན།

4) ལྷག་ནི་ཟེར་མི་འདི་ མཁས་པའི་ཀི་དེབ་ཚུ་ལས་ཡོན་ཏན་ལེན་ནི་དང་ ཉམས་མྱོང་བརྗེ་སོར་འབད་མི་འདི་ལུ་སླབ་ཨིན།

༥) སྡེབ་སྦྱོར་ཅན་གྱི་ཡི་གུ་དང་ རི་མོ་ཅན་གྱི་ཡི་གུ་ གཉིས་ལུ་ཁྱད་པར་མེད།

༦) རང་རྐྱང་འབད་འབད་ལྷག་ནི་དང་ ཁུ་སིམ་སི་འབད་ལྷག་ནི་ཟེར་མི་འདི་ དོན་གཅིག་མིང་གི་རྣམ་གྲངས་ཨིན།

༧) ལྷག་ནི་ལུ་དབྱེ་བ་མ་འདྲཝ་ གསུམ་ལས་བརྒལ་མེད།

༨) འབྲི་རྩོམ་དང་ སྲུང་རྩོམ་གཉིས་ རི་མོ་ཅན་གྱི་ཡི་གུ་ནང་ཚུདཔ་ཨིན།

༩) ཕོ་ཚོད་དཔག་སྟེ་ལྷག་ནི་ཟེར་མི་འདི་ དབྱེ་བ་དཔྱད་དེ་ལྷག་ནི་ཅིག་ལུ་སླབ་ཨིན།

༡༠) ཚིག་མཚམས་ དོན་མཚམས་ བརྗོད་མཚམས་གསུམ་དོན་གཅིག་མིང་གི་རྣམ་གྲངས་ཨིན།

**སྡེ་ཚན་ཁ་པ། (སྐུགས་༣༠)**

སྤྱིར་བཏང་གི་དྲི་བ།

**བཀོད་རྒྱ།** འོག་ལུ་བཀོད་དེ་ཡོད་མི་ དྲི་བ་ལྔ་གི་ལན་ཆ་ཚང་བྲིས།

**དྲི་བ་གཉིས་པ། (༥+5=10)**

**མཉམ་ཅིག་ལྷག་ནི་དང་ སྐད་བཏོན་ཏེ་ལྷག་ནི་གཉིས་ལུ་ ཁྱད་པར་ག་དེ་སྦེ་ར་ཡོད**? **ཁུངས་བཀལ་ཏེ་བྲིས།**

**དྲི་བ་གསུམ་པ། (༣+3=6)**

དབྱངས་དང་ གསལ་བྱེད་གཉིས་ཀྱི་མིང་གི་རྣམ་གྲངས་ཚུ་ མ་འཛོལ་བར་ཚངམ་སྦེ་བྲིས།

**དྲི་བ་བཞི་པ། (3+༣=6)**

སྡེབ་སྦྱོར་ཅན་གྱི་ཡི་གུ་དང་ རི་མོ་ཅན་གྱི་ཡི་གུ་གཉིས་ལུ་ ཁྱད་པར་ག་ཅི་ཡོད? དཔེ་དང་བཅས་བཀོད།

**དྲི་བ་ལྔ་པ། (4)**

ཕོ་ཚོད་དཔག་སྟེ་ལྷག་ནི་ཟེར་མི་འདི་ གནས་སྟངས་ག་ཅི་བཟུམ་ཅིག་གི་སྐབས་ལུ་ ལག་ལེན་འཐབ་སྨོ? ག་ཅི་འབད?

**དྲི་བ་དྲུག་པ། (༢+2=4)**

འབྲི་ནི་དང་ ལྷག་ནི་ཟེར་བའི་ གོ་དོན་འདི་ག་དེ་སྦེ་ཨིན་ན་ བཤད་པ་རྐྱབ་སྟེ་ ཁ་གསལ་སྦེ་བྲིས?

**སྡེ་ཚན་ག་པ། (སྐུགས་15)**

འབྲི་ནི་རིག་རྩལ་དང་འབྲེལ་བའི་དྲི་བ།

**དྲི་བ་བདུན་པ། (1x10=10)**

**གསལ་བྱེད་ཀྱི་ཡི་གུ་ ཚུགས་ཡིག་ནང་ཡོད་མི་འདི་ ཡི་གུ་བཀལ་ཐངས་ཀྱི་བརྡ་ཕྱོགས་ལག་ལེན་འཐབ་སྟེ་ མགྱོགས་ཡིག་ནང་བྲིས།**

**ག་ཉ་ད་མ་ཚ་ཛ་ཝ་ཡ་ལ་ཧ།**

**དྲི་བ་བརྒྱད་པ། (1x5=5)**

འོག་གི་ཐིག་ཁྲམ་ནང་ བཀོད་ཡོད་མི་ཨང་ཡིག་ཚུ་ ཡིག་གཟུགས་ནང་བྲིས།

|  |  |
| --- | --- |
| ༡༩ |  |
| 1/2 |  |
| 3/4 |  |
| ༡༢,༣༤༥ |  |
| ༡,༠༥༠,༠༠༠ |  |

**སྡེ་ཚན་ང་། (སྐུགས་10)**

སྦྱར་བྱ་ཡི་གུའི་རྣམ་གཞག

**དྲི་བ་དགུ་པ། (0.5x10=5)**

འོག་ལུ་བཀོད་དེ་ཡོད་པའི་ ཐིག་ཁྲམ་གྱི་ས་སྟོང་༡༠ ནང་ དབྱངས་དང་གསལ་བྱེད་གཉིས་ཀྱི་ རྐྱང་པའི་ཡི་གུ་ལས་མིང་གྲུབ་ཚུལ་ ག་དེ་སྦེ་ར་ཨིན་ན་བྲིས།

|  |  |  |  |  |  |
| --- | --- | --- | --- | --- | --- |
| རྐྱང་པའི་ཡི་གུ། | མིང་སྒྲུབ་ཚུལ། | དབྱངས་ཨི། | དབྱངས་ཨུ། | དབྱངས་ཨེ། | དབྱངས་ཨོ། |
| ཀ |  |  |  |  |  |
| པ |  |  |  |  |  |

**དྲི་བ་བཅུ་པ། (༡x༥=5)**

འོག་གི་ཐིག་ཁྲམ་ནང་ གསལ་བྱེད་ཀྱི་ཡི་གུ་ ཕོ། མོ། མ་ནིང་། མོ་གཤམ། ཤིན་ཏུ་མོ་ཚུ་ ག་དེ་སྦེ་ར་ཐོབ་ཨིན་ན་ དབྱེ་བ་ཕྱེ་སྟེ་བྲིས།

|  |  |  |  |  |
| --- | --- | --- | --- | --- |
| ཕོའི་ཡི་གུ། | མ་ནིང་གྱི་ཡི་གུ། | མོའི་ཡི་གུ། | མོ་གཤམ་གྱི་ཡི་གུ། | ཤིན་ཏུ་མོའི་ཡི་གུ། |
|  |  |  |  |  |

**སྡེ་ཚན་ཅ་པ། (སྐུགས་10)**

ཡི་གུའི་སྐྱེ་གནས་དང་བྱེད་རྩོལ།

**དྲི་བ་བཅུ་གཅིག་པ། (8x0.5=4)**

ཡི་གུའི་སྐྱེ་གནས་ རྣམ་པ་བརྒྱད་རེ་རེ་བཞིན་དུ་ མ་ནོར་བར་བྲིས།

**དྲི་བ་བཅུ་གཉིས་པ། (2x3=6)**

ཡི་གུའི་བྱེད་རྩོལ་ཟེར་མི་འདི་ ག་ཅི་བཟུམ་ཅིག་ལུ་ཧ་གོཝ་སྨོ? འདི་ལུ་ དབྱེ་བ་ག་དེ་ཅིག་ཡོད་བྲིས?

**སྡེ་ཚན་ཆ་པ། (སྐུགས་༡5)**

ཡིག་འགྲུལ།

**དྲི་བ་བཅུ་གསུམ་པ། (༢+༢=4)**

ཞུ་ཡིག་དང་ གན་རྒྱ་གཉིས་ཀྱི་ངེས་ཚིག་བྲིས།

**དྲི་བ་བཅུ་བཞི་པ། (3+3=6)**

ཁྱབ་བསྒྲགས་དང་ གསལ་བསྒྲགས་གཉིས་ཀྱི་ ཁྱད་རྣམ་དྲུག་བཀོད།

**དྲི་བ་བཅོ་ལྔ་པ།** **(༥)**

ཁྱོད་ར་ ལོ་ངོ་བཞི་གི་རིང་ལུ་ རྒྱང་འབྲེལ་ཤེས་ཡོན་ལྷབ་ནི་གོ་སྐབས་ཐོབ་མི་འདི་གིས་ ཡོན་ཏན་ག་དེ་སྦེ་ར་ཐོབ་སྟེ་ཡོད་ག་ དེ་གི་སྐོར་ལས་ ཤེས་རིག་བློན་པོ་མཆོག་ལུ་ སྙན་ཞུ་ཚིག་འབྲུ་༡༥༠ ལས་༢༠༠ འབད་མི་ཅིག་བྲིས།